
ZAPISNIK
10. sjednice Vijeća Mjesnog odbora „Kralj Zvonimir“
održane 30. ožujka, 2022. u prostorijama Mjesnog odbora „Kralj Zvonimir“, s početkom u 17 sati

Prisutni članice i članovi Vijeća Mjesnog odbora „Kralj Zvonimir“: Marija Krnić, Sven Gale,  Tomislav Jurkić i Saša Tartaglia

Predsjednica Marija Krnić konstatira da je na sjednici prisutno 4 od 7 članova Vijeća, čime su stečeni uvjeti za raspravu i pravovaljano odlučivanje.

Zapisnik 9. sjednice daje se na raspravu i Vijeće bez rasprave jednoglasno prihvaća zapisnik.

Predsjednica Vijeća Marija Krnić predlaže da se dnevni red koji je stigao s pozivom nadopuni dvjema točkama: 
1. Nacrt prijedloga izmjena i dopuna Plana uređenja Ilica - Preobraženska - Preradovićev trg - Varšavska – Gundulićeva.
2. Sadnja stabala u Širolinoj.
Nadopuna je jednoglasno prihvaćena te je prihvaćen je novi dnevni red stavljen na glasanje:

DNEVNI RED
1. Nacrt prijedloga izmjena i dopuna Plana uređenja Ilica - Preobraženska - Preradovićev trg - Varšavska – Gundulićeva, mišljenje, traži se
2. Zaključak o prijedlogu utroška sredstava sa pozicije Ostali nespomenuti rashodi poslovanja Mjesnog odbora "Kralj Zvonimir" za 2022. godinu
3. Sadnja stabala u Širolinoj, donošenje zaključka
4. Korištenje prostora Mjesnog odbora „Kralj Zvonimir“, donošenje zaključka
5. Problem prometa na području mjesnog odbora
6. Pitanja i prijedlozi
Prijedlog dnevnog reda jednoglasno je prihvaćen.

Ad 1.  Nacrt prijedloga izmjena i dopuna Plana uređenja Ilica - Preobraženska - Preradovićev trg - Varšavska – Gundulićeva, mišljenje, traži se

Predsjednica Vijeća Krnić objašnjava kako je Vijeće na jednoj od ranijih sjednica odbilo prijedlog koji se tiče ovog prostora, međutim kako je u novom prijedlogu u članku 6. dodan izmijenjen       stavak 1 na način da sada glasi: „sukladno zadržavanju Stomatološkog fakulteta, redefinirati rješenje pješačke komunikacije unutar M2-2 prema Gundulićevoj ulici na način da se ostvari direktna pješačka veza maksimalne dimenzije u širini postojećeg prolaza ulične građevine, u režimu korištenja koji je primjeren namjeni Stomatološkog fakulteta.“ 
Krnić naglašava da je pozitivan aspekt ove stavke to što se omogućava direktna pješačka komunikacija, odnosno veza maksimalne dimenzije, čime se osigurava i javna namjena. Taj aspekt u ranijem prijedlogu nije bio osiguran, no sada jest. 
Nakon kratke rasprave predsjednica Vijeća predlaže Vijeću da se, s obzirom na ovu novinu da pozitivno mišljenje. 

Vijeće jednoglasno donosi sljedeći

Z A K L J U Č A K

o Nacrtu prijedloga Odluke o izradi izmjena i dopuna Detaljnog plana uređenja Ilica –Preobraženska - Preradovićev trg – Varšavska - Gundulićeva

1. Vijeće Mjesnog odbora „Kralj Zvonimir“ daje pozitivno mišljenje o Nacrtu Prijedloga  Odluke o izradi izmjena i dopuna Detaljnog plana uređenja Ilica – Preobraženska - Preradovićev trg – Varšavska - Gundulićeva.

2. Ovaj se zaključak dostavlja Vijeću Gradske četvrti Donji grad.



Ad 2. Zaključak o prijedlogu utroška sredstava sa pozicije Ostali nespomenuti rashodi poslovanja Mjesnog odbora "Kralj Zvonimir" za 2022. godinu.
Predsjednica Vijeća Krnić izlaže o količini sredstava te o prijedlogu preraspodjele. Vijeće jednoglasno prihvaća prijedlog.
Vijeće jednoglasno donosi sljedeći

ZAKLJUČAK

O PRIJEDLOGU UTROŠKA SREDSTAVA SA POZICIJE
OSTALI NESPOMENUTI RASHODI POSLOVANJA


1. Vijeće Mjesnog odbora „Hrvatski narodni vladari“ iz Razdjela Proračuna Grada Zagreba 00502 na poziciji 248-3299 za 2022. ima 6.300,00 kn.

2. Vijeće Mjesnog odbora „Hrvatski narodni vladari“ predlaže utrošak sredstava iz točke 1. ovog zaključka na sljedeći način:

1. Za potrebe promocije	                         3000 kn
2. Materijal neophodan za rad Vijeća (uredski materijal i sanitarne potrepštine)  2500 kn            
3.   Protokolarne potrebe (svijeće, cvijeće i sl.)	                           800 kn


Ukupno:	6.300,00 kn


3. Zaključak dostaviti Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost.



Ad 3. Sadnja stabala u Širolinoj, donošenje zaključka
Na prijedlog inicijative građana 1postozagrad Krnić predlaže da Vijeće podrži sadnju stabala u dva zelena otoka na krajnjem zapadnom dijelu Široline ulice.
Prema upitu inicijative Krnić navodi kako „su postojeći zeleni otoci predviđeni za stabla, koja, međutim, nikad nisu zasađena. Nova stabla doprinijela bi ambijentalnim i boravišnim kvalitetama ulice, kvarta i grada, a važna su i u svjetlu smanjenja učinka klimatskih promjena. Uz navedeno, stabla u gradu općenito doprinose i bioraznolikosti, pročišćuju zrak, reguliraju temperaturu i vlažnost, smanjuju zagađenje bukom (koje se direktno veže uz npr. srčana oboljenja), reduciraju prašinu (koja se direktno veže uz npr. respiratorne probleme) i radijaciju te ljeti stvaraju hlad.“   
Članovi Vijeća se slažu s prijedlogom. Navode kako je potrebno obavijestiti građane i građanke o namjerama te eventualno revidirati odluku po njihovoj reakciji. Također članice i članovi se slažu s tim da je potrebno uzeti u obzir da stabla koja će se saditi ne budu alergena, s obzirom na to da se nalaze u neposrednoj blizini stambenih zgrada. 
Vijeće jednoglasno donosi sljedeći

Z A K L J U Č A K 
o sadnji stabala u Širolinoj ulici

1. Vijeće Mjesnog odbora „Kralj Zvonimir“ podržava prijedlog inicijative građana 1postozagrad za sadnju stabala u dva zelena otoka na krajnjem zapadnom dijelu Široline ulice.

2. Ovaj zaključak će biti dostavljen Vijeću Gradske četvrti Donji grad na daljnje postupanje.

Ad 4. Korištenje prostora Mjesnog odbora „Kralj Zvonimir“, donošenje zaključka
Jednoglasno donesen zaključak o produljenju prava na korištenju prostora Udruzi sudskih tumača i SDP-u.
Vezano uz upit Volonterskog centra. Pozvat će ih se da pogledaju prostor te da se izjasne oko adekvatnosti za njihove potrebe.
Vijeće jednoglasno donosi sljedeće

Z A K L J U Č A K


l.  Političkoj stranci Socijaldemokratskoj partiji Hrvatske (SDP) odobrava se povremeno korištenje prostorija u objektu mjesne samouprave,  Bogišićeva 2/Ulica kralja Zvonimira 48, u terminu srijedom  od 19.00 – 21.00 sati. 

2. Prostor iz točke 1. ovog zaključka koristit će SDP Hrvatska bez naknade.

            3. SDP Hrvatska obvezuje se prilikom korištenja prostora postupati s pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 

                                             
Z A K L J U Č A K


l.  Društvu sudskih tumača i prevoditelja odobrava se povremeno korištenje prostorija u objektu mjesne samouprave,  Bogišićeva 2/Ulica kralja Zvonimira 48, u terminu 1. i 3. srijede  od 17.00 – 19.00 sati. 

2. Prostor iz točke 1. ovog zaključka koristit će Društvo sudskih tumača i prevoditelja bez naknade.

            3. Društvo sudskih tumača i prevoditelja obvezuje se prilikom korištenja prostora postupati s pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 


Ad.5. Problem prometa na području mjesnog odbora (donošenje zaključka)
Vijeće razgovara o problemima. Gale smatra da je potrebna revizija odluke o nemogućnosti skretanja automobila koji voze u  smjeru istoka iz Šubićeve ulice u Branimirovu ulicu.
Naime u prošlom mandatu donesena je odluka da se na križanju Šubićeve i Branimirove ulice (kod Branimirovog placa) svim vozilima koji voze u smjeru istoka Šubićevom ulicom onemogući skretanje u Branimirovu ulicu lijevom trakom, a ista traka je prenamijenjena u obavezno ravno, nastavljajući kretanje vozila prema jugu preko Autobusnog kolodvora.
Glavni razlog zašto je došlo do spomenute promjene je začepljenje prometa na križanju Šubićeve ul. i Ul. kneza Višeslava, u koje su posebno bili uključeni oni automobila koji dolaze iz smjera Ul. kneza Višeslava i automobili koji dolaze iz Šubićeve te koji su u susretu blokirali automobile koji idu iz suprotnog smjera u Ul. kneza Višeslava. Kao alternativa onima koji žele iz Šubićeve ul. ići na Branimirovu ul. uvedena je nova regulacija prometa. Naime, oni iz Šubićeve ul. ulaze u Ul. kneza Višeslava, putuju do obližnjeg rotora, okreću se za 3450° ulaze u Kružićevu ulicu koja je pretvorena u jednosmjernu ulicu s dvije trake, skreću lijevo u Branimirovu ulicu
i nastavljaju se na raskrižju kretati ravno. Gale smatra da nema logike da se na tako velikom raskrižju nije se našlo bolje rješenje, već se samo zabranila mogućnost skretanja i slanje velikog broja automobila prema Autobusnom kolodvoru gdje se ionako pojačani promet kroz dan. Gale predlaže, s obzirom oni koji idu iz Ul. kneza Višeslava već imaju mogućnost da idu na Branimirovu preko Kružićeve ulice (pa tako neće morati ići na Šubićevu i potencijalno blokirati promet) da se opet uvede mogućnost skretanja u Branimirovu preko lijeve trake ili da i ona traka do, također bude traka za skretanje uz mogućnost prolaska ravno.
Tartaglia navodi problem raskrižja Zvonimirove i Stančićeve ulice. Semafori su balaze na raskrižju koje dolazi prije i na raskrižju koje dolazi nakon spornog raskrižja. Tartaglia smatra da je potrebno staviti semafor i na to raskrižje, što bi značilo da na svakih 100 metara dolazi jedan semafor. Problem ulaska iz Stančićeve u Zvonimirovu i nepreglednosti bi se mogao riješiti ukidanjem jednog parkirnog mjesta Ministarstvu obrane u Zvonimirovoj ulici, onog zadnjeg prije Stančićeve koje pokriva vidljivost. Kad nema tamo auta raskrižje je savršeno pregledno.
Tomislav Jurkić navodi da bi bilo potrebno da sva parkirališna mjesta budu na razini kolničkog traka. Vijeće se slaže da bi to trebalo voditi računu pri velikim rekonstrukcijama ulica.
Jurkić se također osvrće i na problem vožnje različitih vozila na pločnicima. Vijeće se slaže da je to velik problem te da se biciklistima i biciklisticama mora omogućiti adekvatna infrastruktura, ali da bi se trebalo uvesti reda i u vožnju različitih vrsta romobila.
Krnić je prizvala raspravu o problematici raskrižja Tuškanove i Ulice Kralja Zvonimira o kojoj je inicirao vijećnik Jurkić. 
Nakon rasprave članovi Vijeća donose sljedeći

ZAKLJUČAK


[bookmark: _heading=h.gjdgxs]1. Vijeće Mjesnog odbora „Kralj Zvonimir“ uočilo je potrebu za sanacijom tramvajske pruge i postojećih betonskih kocki na križanju Tuškanove i Ulice Kralja Zvonimira.

2. Vijeće Mjesnog odbora „Kralj Zvonimir“ traži od ZET-a sanaciju tramvajske pruge i pripadajuće kolne opreme na križanju Tuškanove i Ulice Kralja Zvonimira.

3. Ovaj se zaključak dostavlja Vijeću Gradske četvrti Donji grad, Zagrebačkom električnom tramvaju d.o.o. i Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Ad 6. Pitanja i prijedlozi
Predsjednica Vijeća Krnić izvještava novostima vezanim uz česticu 6895/26. Riječ je o tome da su započeli radovi na betoniranja na čestici 6895/26. Čestica je privatna no prema GUP-u  sportsko je rekreativne namjene, trebala bi biti omeđena drvoredima, ima previđen dio za zelenilo. Prema tome radovi su kontra GUP-u. 
Reakcijom građana i predsjednice Vijeća, Građevinska inspekcija zaustavila je radove, a Krnić je provjerila kod pročelnika Gradskog ureda za obnovu, izgradnju, prostorno uređenje, graditeljstvo, komunalne poslove i promet da Ured nije izdao nikakvu dozvolu za gradnju. 

Sjednica je završila u 18 sati.

KLASA: 024-08/22-003/696
URBROJ: 251-13-11-1-22-2
Zagreb, 30. ožujka 2022.


								            Predsjednica Vijeća MO 
     		     “Kralj Zvonimir“ 

